एनबीए २०१७–१८ हेर्न लायक दस खेलाडी
एनबीए (नेसनल बास्केटबल एसोसिएसन) को सिजन २०१७–१८ अघिल्लो सातादेखि सुरु भयो । विश्व बास्केटबलमै छुट्टै पहिचान बनाउन सफल यस लिगमा ३० टोली समावेश छन् । ३० टोलीलाई २ कन्फरेन्समा विभाजन गरिएको छ ।
एनबीए (नेसनल बास्केटबल एसोसिएसन) को सिजन २०१७–१८ अघिल्लो सातादेखि सुरु भयो । विश्व बास्केटबलमै छुट्टै पहिचान बनाउन सफल यस लिगमा ३० टोली समावेश छन् । ३० टोलीलाई २ कन्फरेन्समा विभाजन गरिएको छ । प्रत्येक कन्फरेन्समा ३ डिभिजन छन् र तिनमा ५–५ टोली रहन्छन् ।सिजनलाई रेगुलर र प्लेअफ गरेर दुई भागमा बाँडिएको छ । रेगुलर सिजनमा प्रत्येक टोलीले ८२ खेल खेल्छन् । दुवै कन्फरेन्सको शीर्ष आठ टोली प्लेअफमा छनोट हुन्छन् र वरीयताअनुसार आफ्नै कन्फरेन्सबीच खेल हुन्छ । प्लेअफमा टोलीले बेस्ट अफ सेभेनमा खेल्छन्, जसमा चार खेल जित्ने टोली अर्को चरणमा छनोट हुन्छ । प्लेअफको फाइनल जुन महिनामा हुन्छ जसमा इस्ट र वेस्ट कन्फरेन्सका प्लेअफ विजेता भिड्छन् ।गत सिजन गोल्डेन स्टेट वारियर्सले क्लिभल्यान्ड क्याभालियर्सलाई ४–१ ले पराजित गर्दै उपाधि जितेको थियो । यो वारियर्सको पाँचांै उपाधि थियो । अहिलेसम्म बोस्टन सेल्टिकले सर्वाधिक १७ पटक एनबीए उपाधि जितेको छ ।१. लेब्रन जेम्सउमेर – ३२ उचाइ – ६ फिट ८ इन्च पोजिसन – स्मल फरवार्डटिम – क्लिभल्यान्ड क्याभालियर्ससन् २०१३ यता उपाधिविहीन रहेका लेब्रनको उमेर ढल्कँदै जाँदा पनि गति र तीक्ष्णतामा कमी आएको छैन । तर, यस सिजन भने उनलाई कठिन हुने देखिन्छ । काइरी अर्भिङले छाड्नु र यसै सिजन आएका आईसीए थोमस घाइते हुनुले लेब्रनलाई गाह्रो पारेको छ ।२. केभिन डुरान्टउमेर – २९उचाइ – ६ फिट ९ इन्च पोजिसन – स्मल फरवार्डटिम – गोल्डेन स्टेट वारियर्सगत सिजन गोल्डेन स्टेट वारियर्सलाई उपाधि दिलाउने क्रममा फाइनल्सका एमभीपी जितेका डुरान्ट यस सिजन पनि सोही फर्मलाई जारी राख्ने प्रयासमा हुनेछन् । गत सिजनको तुलनामा कम दबाबमा रहेकाले पनि उनीबाट राम्रो प्रदर्शनको आशा राख्न सकिन्छ ।३. काव्ही लेनार्डउमेर – २६उचाइ – ६ फिट ७ इन्चपोजिसन – स्मल फरवार्डटिम – सान एन्टोनियो स्पर्सजुनसुकै पोजिसनमा पनि उत्तिकै राम्रो प्रदर्शन गर्न सक्ने काव्हीकै भरमा स्पर्स बर्सेनि राम्रो स्थानमा रहँदै आएको छ । यस सिजन पनि स्पर्सको टोली उनकै भरमा छ । विपक्षी टोलीले यसपटक उनीमाथि थप रक्षात्मक रणनीति अपनाउने छन् नै । त्यसलाई उनले कसरी पार लगाउँछन्, त्यो भने हेर्न लायक हुनेछ ।४. स्टेफन करीउमेर – २९ उचाइ – ६ फिट ३ इन्च पोजिसन – पोइन्ट गार्डटिम – गोल्डेन स्टेट वारियर्सगत सिजन उपाधि विजेता टोलीका सदस्य करी यसपटक पनि उपाधि जित्ने दाउमा हुनेछन् । बलियो टोलीका उत्कृष्ट खेलाडीका रूपमा आफूलाई सिद्ध पारिसकेका करी उक्त ट्यागलाई निरन्तरता दिन तत्पर छन् । स्टारले भरिपूर्ण टोली भए पनि करीको साधारण व्यक्तित्वले टोलीलाई निकै फाइदा पुगेको छ ।५. रसेल वेस्टब्रुकउमेर – २८उचाइ – ६ फिट ३ इन्चपोजिसन – पोइन्ट गार्डटिम – ओक्लाहामा सिटी थन्डरकेभिन डुरान्टको प्रस्थानसँगै थप जिम्मेवारी पाएका वेस्टब्रुकले गत सिजन ऐतिहासिक प्रदर्शनसँगै एमभीपीको उपाधि जिते । यस सिजन अल स्टार फरवार्ड पल जर्जको आगमनसँगै ओक्लाहामा थप बलियो भएको छ । उपाधिको आकांक्षा राख्ने हो भने वेस्टब्रुकमाथि पछिल्लो वर्षजस्तै प्रदर्शन गर्नुपर्ने दबाब हुनेछ ।६. जेम्स हार्डेनउमेर – २८उचाइ – ६ फिट ५ इन्चपोजिसन – सुटिङ गार्डटिम – ह्युस्टन रकेट्सगत सिजन उत्कृष्ट प्रदर्शन गरेका हार्डेनले आफ्नै प्रदर्शनमा टोलीलाई प्लेअफसम्म पुर्‍याए । यसपटक क्रिस पलको आगमनसँगै टोलीले अझ राम्रो नतिजा ल्याउने आशा गरिएको छ । अहिलेसम्म उपाधि नजितेका हार्डेनले रकेट्ससँग नयाँ अनुबन्धन पनि गरेका छन, अझै सफलता ल्याउने लक्ष्यसहित ।७. जियानिस एन्टेटेकुन्म्पोउमेर – २२उचाइ – ६ फिट ११ इन्चपोजिसन – स्मल फरवार्डटिम – मिल्वाउकी बक्सपछिल्लो सिजन जियानिसको प्रदर्शनले धेरै नजर उनीमाथि पारेको छ । यस सिजन सुरुआतमै कोबे ब्रायन्टले उनलाई एमभीपी जित्नुपर्ने बताएका छन् । कोबेको यस चुनौतीलाई पार गर्ने क्षमता उनमा पक्कै छ, तर त्यो हासिल हुने–नहुने उनको प्रदर्शनले बताउनेछ ।८. एन्थोनी डेभिसउमेर – २४उचाइ – ६ फिट १० इन्चपोजिसन – पावर फरवार्डटिम – न्यु ओर्लियन्स पेलिकन्सपेलिकन्सको प्रदर्शनमा मुख्य भूमिका खेलेका डेभिस गत सिजन लगभग सबै भूमिकामा देखिए । यस सिजन उनलाई अझै आक्रामक रणनीतिमा उतार्ने सम्भावना बढेको छ । उनको मुभमेन्ट र सुटिङको क्षमताले पेलिकन्स यसपटक अझै राम्रो स्थानमा पुग्ने आकलन गरिएको छ ।९. जिमी बटलरउमेर – २८उचाइ – ६ फिट ८ इन्चपोजिसन – स्मल फरवार्डटिम – मिनेसोटा टिम्बरवल्भ्स ड्राफ्ट डेको दिनमा सिकागोबाट मिनेसोटा आइपुगेका बटलरमाथि नयाँ टिममा आफ्नो नाम सिद्ध पर्ने दबाब हुनेछ । तीनपटक अल स्टार सुटिङ गार्ड रहेका बटलर आक्रमण र डिफेन्स दुवैमा उत्तिकै प्रभावकारी छन् । निकै कम थाक्ने बटलर यस सिजन नयाँ टोलीलाई प्लेअफसम्म पुर्‍याउने लक्ष्यमा हुनेछन् ।१०. कार्ल एन्थोनी टाउन्सउमेर – २१उचाइ – ७ फिटपोजिसन – सेन्टरटिम – मिनेसोटा टिम्बरवल्भ्सयुवा अवस्थामै टोलीको मुख्य खेलाडीका रूपमा स्थापित टाउन्स यस सिजन अझै माथि आउने धेरैको आकलन छ । अग्ला कदका साथै बहुमुखी क्षमताले भरिपूर्ण उनी प्लेअफका लागि सुहाउने खेलाडी हुन् । दिग्गज खेलाडीको तुलनामा आफूलाई उभ्याइसकेका उनले अब टोलीलाई सफलता दिलाउन पनि ढिलाइ गर्ने छैनन् । (एजेन्सीको सहयोगमा)